
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναστολή χορήγησης οικοδομικών αδειών και εκτέλε¬ 
σης οικοδομικών εργασιών στην εκτός του εγκε¬ 
κριμένου ρυμοτομικού σχεδίου περιοχή του οικι¬ 
σμού "Αρκαλοχώρι" του Δήμου Αρκαλοχωρίου (Ν. 
Ηρακλείου)... 

Κήρυξη έκτασης 1.248 γπ 2 ως αναδασωτέας στη θέση 
«Μίτσινες» περιφέρειας οικισμού Μάστρου Δήμου 
Οινιάδων Ν. Αιτ/νίας... 

ΑΝΑΚΟΙΝΩΣΕΙΣ 

Παρακατάθεση αποζημίωσης λόγω προσκύρωσης 
τμήματος οικοπέδου στη Λευκάδα. 


ΑΠΟΦΑΣΕΙ Σ 

Αριθ. 35075/7277 (1) 

Αναστολή χορήγησης οικοδομικών αδειών και εκτέλεσης 
οικοδομικών εργασιών στην εκτός του εγκεκριμένου 
ρυμοτομικού σχεδίου περιοχή του οικισμού "Αρκαλο¬ 
χώρι" του Δήμου Αρκαλοχωρίου (Ν. Ηρακλείου). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1.- Τις διατάξεις του άρθρου 8 και 85Α του από 17.7. 
1923 Ν.Δ/τος "Περί σχεδίων πόλεων κ.λ.π." (Α' 228), όπως 
μεταγενέστερα τροποποιήθηκαν και συμπληρώθηκαν. 

2 - Τις διατάξεις του άρθρου 29Α του Ν.1558/1985, "Κυ¬ 
βέρνηση και Κυβερνητικά Όργανα" (ΑΊ37), όπως αυτό προ¬ 
στέθηκε με το άρθρο 27 του Ν.2081/1992 (ΑΊ54) και τρο¬ 
ποποιήθηκε με το άρθρο 1 παρ.2α του Ν.2469/1997 (Α' 38). 

3. - Τις διατάξεις της παρ. 5 του άρθρου 12 του Ν. 
1647/1986 "Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις" 
(Α' 141). 

4. - Τις διατάξεις της παρ. Β του άρθρου 1 του Π.Δ/τος 
28/28.1.1993 "Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α' 9)”. 


5.- Την 228/1998 γνωμοδότηση του δημοτικού συμβου¬ 
λίου Αρκαλοχωρίου. 

6 - Το 151/1999 υπηρεσιακό σημείωμα της Δ/νσης Πο- 
λεοδομικού Σχεδιασμού. 

7.- Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα- 

1 σίζουμε: 

I. Αναστέλλονται για έξι (6) μήνες η χορήγηση οικοδομι¬ 
κών αδειών και η εκτέλεση οικοδομικών εργασιών στην ε- 

2 κτός του εγκεκριμένου ρυμοτομικού σχεδίου περιοχή του 
οικισμού "Αρκαλοχώρι “ του δήμου Αρκαλοχωρίου (Ν. Η¬ 
ρακλείου), όπως φαίνεται περικλειόμενη με μπλε γραμμή 
στά δυο (2) σχετικά πρωτότυπα διαγράμματα σε κλίμακα 
1:2.000,που θεωρήθηκαν από τον Προϊστάμενο της 
Δ/νσης Τοπογραφικών Εφαρμογών με την 35075/1999 
πράξη του και που αντίτυπά τους σε φωτοσμίκρυνση δη¬ 
μοσιεύονται με την παρούσα απόφαση. 

II. Από την παραπάνω αναστολή εξαιρούνται: 

1. Η χορήγηση οικοδομικών αδειών κατεδάφισης κτι¬ 
ρίων πλην διατηρητέων καθώς και η αναθεώρηση των α¬ 
δειών αυτών. 

2. Η αναθεώρηση των ισχυουσών οικοδομικών αδειών 
στις περιπτώσεις: 

α. αλλαγής του επιβλέποντος το έργο μηχανικού, 
β. αλλαγής τίτλου ή ονόματος στο οποίο εκδόθηκε η ά¬ 
δεια. 

γ. αλλαγής χρήσης του κτιρίου εφόσον η αιτούμενη επι¬ 
τρέπεται από τις ισχύουσες πολεοδομικές διατάξεις. 

3. Η αναθεώρηση οικοδομικών αδειών για παράταση 
της ισχύος τους, μετά από αυτοψία και μόνο εφόσον έχει 
περατωθεί ο φέρων οργανισμός κατά τη διάρκεια της ι¬ 
σχύος της οικοδομικής άδειας και η χρήση του κτιρίου εί¬ 
ναι σύμφωνη με τις ισχύουσες για την περιοχή πολεοδο¬ 
μικές διατάξεις. 

III. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 27 Δεκεμβρίου 1999 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αρίθ. 2324 (2) 

Κήρυξη έκτασης 1.248 γώ2 ως αναδασωτέας στη θέση 
«Μίτσινες» περιφέρειας οικισμού Μάστρου Δήμου Οι- 
νιάδων Ν. Αιτ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας δασών 
κ.λ,π.» και ειδικότερα: α) του άρθρου 38 παρ. 1 και β) του 
άρθρου 41 παρ. 1. 

4. Τις με αρίθμ. α) 160417/1180/8-7-80, β) 182447/ 
3049/24-9-80 και γ) 141823/4-2-83 διαταγές του Υπουρ¬ 
γείου Γεωργίας. 

5. Τις διατάξεις των άρθρων 1 παρ. 1,2 παρ. 1 δ, 5 παρ.3β 
6 παρ. 7 και 7 παρ. 2 του Ν. 2503/97 "Διοίκηση, Οργάνω¬ 
ση, Στελέχωση της Περιφέρειας". 

6. Την αρίθμ. 4939/8-11-99 πρόταση του Δασαρχείου 
Μεσολογγίου περί κηρύξεως αναδασωτέας έκτασης. 

7. Την αρίθμ. 186Γ.Γ./30-6-98 απόφαση του Γενικού 


Γραμματέα Περιφέρειας Δυτικής Ελλάδος "περί ανάθε¬ 
σης αρμοδιοτήτων", αποφασίζουμε: 

Κηρύσσουμε αναδασωτέα, με σκοπό την προστασία για 
την επαναδημιουργία της δασικής βλάστησης που κατα¬ 
στράφηκε από παράνομη εκχέρσωση με φυσική ή τεχνη¬ 
τή αναγέννηση και την διατήρηση του χαρακτήρα της δα¬ 
σικής έκτασης ώστε να αποκλεισθεί η διάθεση αυτής για 
άλλο σκοπό, την παραπάνω δημόσια δασική έκταση των 
1.248πι2 που ήταν καλυμμένη από αείφυλλα-πλατύφυλλα 
και ανήκει στην κατηγορία των άρθρων 3 παρ. 2 και 4 παρ. 
1ε & 2β του Ν. 998/79, που βρίσκεται στη θέση "Μίτσινες" 
περιφέρειας οικισμού Μάστρου Δήμου Οινιάδων και 
προσδιορίζεται από τα στοιχεία:Α,Β,Γ,Δ,Α. και έχει όρια: 
Ανατολικά: Με δημόσια δασική έκταση 
Δυτικά: Με αγροτικό δρόμο και περιβόλι 
Βόρεια: Με δημόσια δασική έκταση 
Νότια: Με περιβόλι ιδίου 

όπως φαίνεται στο συνημμένο διάγραμμα, που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 15 Δεκεμβρίου 1999 

Με εντολή Γενικού Γραμματέα Περιφέρειας 
Ο Γ ενικός Διευθυντής Περιφέρειας 
ΠΑΝΑΓΙΩΤΗΣ ΣΚΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝ ΑΚΟΙΝΩΣ ΕΙΣ 

(3) 

Παρακατάθεση αποζημίωσης λόγω προσκύρωσης 
τμήματος οικοπέδου στη Λευκάδα. 

Από τον Ιωάννη Πολίτη του Γεωργίου, κάτοικο Πόντης 
Δήμου Απολλωνιών Λευκάδας, κατατέθηκε στο Ταμείο 
Παρακαταθηκών και Δανείων (Λευκάδας) ποσό δραχμών 
6.384.300 υπέρ Νικολάου Ανυφαντή του Στυλιανού, κα¬ 
τοίκου Βασιλικής Δήμου Απολλωνίων Λευκάδας και εκδό- 
θηκετο ισόποσο γραμμάτιο Τ. Π. Δ. συστάσεως παρακα¬ 
ταθήκης, με αριθ. 009.109/24.11.1999. Το κατατεθέν πο¬ 
σό αποτελεί την αποζημίωση για προσκυρωθέν τμήμα 
οικοπέδου του δικαιούχου, εκτάσεως 173,55 τ. μ., σύμ¬ 


φωνα με τη 1/1995 πράξη προσκύρωσης - τακτοποίησης 
και αναλογισμού αποζημιώσεως λόγω ρυμοτομίας, του 
Ταμείου Πολεοδομίας και Πολεοδομικών Εφαρμογών 
Νομαρχίας Λευκάδας, η οποία κυρώθηκε με την 
2.542/1995 απόφαση του Νομάρχη Λευκάδας. Η τιμή μο¬ 
νάδας για την άνω αποζημίωση έχει καθοριστεί τελεσίδι¬ 
κα με την 373/1998 απόφαση του Εφετείου Πατρών, Για 
τη παρούσα εκδόθηκε το διπλότυπο με αριθ. 00225- 
35/20.12.1999 Δ.Ο.Υ. Λευκάδας. (Αριθ. διπλ. εισπρ. ΔΟΥ 
Λευκάδας 0022535/20.12.1999). 

Λευκάδα, 27 Δεκεμβρίου 1999 

Η Πληρεξούσια Δικηγόρος 
ΜΑΡΙΑ ΧΡΥΣΑΦΙΝΗ - ΜΑΪΔΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


